CELEX: 32019D1875
Language: et
Date: 2019-11-08 00:00:00
Title: Nõukogu otsus (EL) 2019/1875, 8. november 2019, Euroopa Liidu ja Singapuri Vabariigi vahelise vabakaubanduslepingu sõlmimise kohta

14.11.2019   
               
               
                  ET
               
               
                  Euroopa Liidu Teataja
               
               
                  L 294/1
               
            
         NÕUKOGU OTSUS (EL) 2019/1875,
         8. november 2019,
         Euroopa Liidu ja Singapuri Vabariigi vahelise vabakaubanduslepingu sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91, artikli 100 lõiget 2 ja artikli 207 lõike 4 esimest lõiku koostoimes artikli 218 lõike 6 punkti a alapunktiga v ning artikli 218 lõiget 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut
         ning arvestades järgmist:
         
                     (1)
                  
                  
                     Kooskõlas nõukogu otsusega nr (EL) 2018/1599 (1) kirjutati 19. oktoobril 2018 alla Euroopa Liidu ja Singapuri Vabariigi vahelisele vabakaubanduslepingule („leping“).
                  
               
                     (2)
                  
                  
                     Vastavalt aluslepingu artikli 218 lõikele 7 võib nõukogu volitada komisjoni kiitma liidu nimel heaks kaubanduskomitees võetava seisukoha lepingu teatavate muudatuste kohta, mis võetakse vastu lihtsustatud korras. Komisjonile tuleks anda volitus heaks kiita muudatused, mille kaubanduskomitee peab tegema lepingu lisades 9-A kuni 9-I vastavalt artiklile 9.18 „Kohaldamisala muutmine ja korrigeerimine“ olles konsulteerinud nõukogu määratud erikomiteega kooskõlas aluslepingu artikli 207 lõikega 3. Seda sätet ei tuleks kohaldada lepingu lisa 9-E 2. osas olevate kohustuste muutmise suhtes. Lisaks tuleks komisjonile anda volitus kiita heaks muudatused, mille kaubanduskomitee peab tegema lepingu lisades 10-A ja 10-B vastavalt vabakaubanduslepingu artiklile 10.17 „Geograafiliste tähiste kaitse süsteem“ ja artiklile 10.18 „Geograafiliste tähiste loetelu muutmine“.
                  
               
                     (3)
                  
                  
                     Leping tuleks liidu nimel heaks kiita.
                  
               
                     (4)
                  
                  
                     Lepingu artikli 16.16 „Otsese mõju puudumine“ kohaselt ei tohiks leping isikutele anda muid õigusi või määrata muid kohustusi kui need, mis on lepinguosaliste vahel loodud rahvusvahelise õiguse alusel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Singapuri Vabariigi vaheline vabakaubandusleping kiidetakse liidu nimel heaks.
            Lepingu tekst on lisatud käesolevale otsusele.
         
         
            Artikkel 2
            Artikli 9.18 „Kohaldamisala muutmine ja korrigeerimine“ kohaldamisel peab komisjon kiitma heaks liidu seisukoha lepingu lisade 9-A kuni 9-I muudatuste ja paranduste kohta olles konsulteerinud nõukogu määratud erikomiteega kooskõlas aluslepingu artikli 207 lõikega 3. Käesolevat artiklit ei kohaldata lepingu lisa 9-E 2. osas olevate kohustuste muutmise suhtes.
         
         
            Artikkel 3
            Lepingu artikli 10.17 „Geograafiliste tähiste kaitse süsteem“ ja artikli 10.18 „Geograafiliste tähiste loetelu muutmine“ kohaldamisel peab komisjon kiitma heaks liidu seisukoha lepingu lisade 10-A ja 10-B muudatuste kohta.
         
         
            Artikkel 4
            Nõukogu eesistuja esitab liidu nimel lepingu artikli 16.13 lõikega 2 sätestatud teate, et väljendada liidu nõusolekut end lepinguga siduda (2).
         
         
            Artikkel 5
            Käesolev otsus jõustub selle vastuvõtmise päeval.
         
         
            Luxembourg, 8. november 2019
            
               
                  Nõukogu nimel
               
               
                  eesistuja
               
               M. LINTILÄ
            
         
         
            (1)  Nõukogu 15. oktoobri 2018. aasta otsus (EL) 2018/1599 Euroopa Liidu ja Singapuri Vabariigi vahelisele vabakaubanduslepingule Euroopa Liidu nimel allakirjutamise kohta (ELT L 267, 25.10.2018, lk 1).
         
            (2)  Nõukogu peasekretariaat avaldab lepingu jõustumise kuupäeva Euroopa Liidu Teatajas.